**Výročná správa o činnosti Rady školy pri MŠ Brezany za kalendárny rok 2022**

Rada školy je ustanovená podľa § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Podľa daného zákona je rada školy iniciatívny a poradný orgán, ktorého poslaním je vyjadrovať a presadzovať verejné záujmy, záujmy žiakov, rodičov a zamestnancov školy v oblasti výchovy a vzdelávania. Zároveň má rada školy plniť funkciu verejnej kontroly.

V kalendárnom roku 2022 sa Rada školy pri Materskej škole v Brezanoch skladala z 5členov a to:

1.Lujza Badurová- predseda Rady školy, zástupca za pedagogických zamestnancov

2.Alexandra Madačiová- podpredseda Rady školy, zástupca za rodičov

3.Iveta Madačiova- zástupca za rodičov

4.Janka Ftorková- zástupca za nepedagogických zamestnancov

5.Renáta Zuzčáková- delegovaný zástupca za obec

Rada školy v kalendárnom roku 2022 zasadala 2-krát v zložení podľa prezenčných listín v súlade s platným Štatútom RŠ. Členov RŠ na zasadnutia zvolávala predsedníčka RŠ telefonicky. Zo zasadnutí boli vyhotovené zápisnice a prezenčné listiny.

1.zasadnutie Rady školy sa uskutočnilo 1.6. 2022

Na tomto zasadnutí predsedníčka predniesla Výročnú správu o činnosti Rady školy za kalendárny rok 2021. Predsedníčka RŠ informovala o plnení plánu práce školy, ktorý sa plnil priebežne podľa stanovených termínov.

Členovia boli oboznámení s aktivitami, ktoré sa uskutočnili v Materskej škole od začiatku šk. roka 2021/22 (Mikuláš, Vianoce, divadelné predstavenia, výchovný koncert, Deň matiek, Medziškôlkarska olympiáda, MDD) a aktivitami, ktoré neboli uskutočnené (Tekvičkové slávnosti, otvorená hodina ZŠ Hôrky, Adventné tvorivé dielne s rodičmi).

Zápis predškolákov do 1.ročníka ZŠ sa uskutočnil v dňoch 12.-13.4.2022 individuálne s rodičmi detí. K 1.6.2022 bolo prijatých do 1.ročníka ZŠ 6 detí. Zápis detí do MŠ prebiehal v dňoch od 2.5.-20.5.2022.

Ďalej boli členovia oboznámení s blížiacimi aktivitami: Hodové slávnosti v Obci, ktoré sa konali 4.6.2022, Slávnostná rozlúčka s predškolákmi .

2.zasadnutie RŠ sa uskutočnilo 2.9.2022

Na tomto zasadnutí bola prizvaná pani riaditeľka Zdenka Martoníková, ktorá členov RŠ oboznámila s Koncepčným plánom rozvoja školy, predniesla im Správu o výsledkoch a podmienkach výchovno vzdelávacej činnosti a Školský poriadok. Predsedníčka RŠ oboznámila členky so Školskými podujatiami, besiedkami a aktivitami na šk. rok 2022/23 a predniesla im ŠVP Briezka.

Počas letných prázdnin bola na žiadosť rodičov schválená zriaďovateľom obce prevádzka MŠ od 1.7. do 15.7. 2022.

V šk. roku 2022/23 boli uvoľnené opatrenia na COVID-19.

Rodičia si odsúhlasili jednorázový príspevok 10eur na dieťa na zakúpenie hračiek pod stromček. Celkovo bolo vyzbieraných 230 eur. Ďalej si odsúhlasili poplatok ZRŠ v sume 5eur mesačne na dieťa.

Pre záujem rodičov o výučbu Anglického jazyka bol spustený od októbra 2022 krúžok AJ pre predškolákov v spolupráci s jazykovou školou Pro Americana.

Zapísala Lujza Badurová

predsedníčka RŠ

V Brezanoch 11.1.2023